Thriller – en grym film

Thriller – en grym film er en svensk thriller og exploitationfilm fra 1973 skrevet og regissert av Bo Arne Vibenius (under aliaset «Alex Fridolinski»). Den forteller historien om en ung, stum kvinne (spilt av Christina Lindberg) som blir tvunget inn i heroinavhengighet, deretter begynner hun å arbeide som prostituert før hun tar hevn over de mennene som var ansvarlige for hennes lidelser.

Den hadde premiere ved Filmfestivalen i Cannes i mai 1973, men den fikk ikke svensk premiere før 1974, etter to runder med klipping.

 Handling 
Thriller – en grym film handler om Madeleine som blir voldtatt som syvåring, noe som sjokkerer henne så mye at hun mister evnen til å snakke. Da hun som 19-åring møter halliken Tony (Heinz Hopf), må hun på nytt oppleve voldtekter. Tony påtvinger Madeleine en heroinavhengighet, og for at hun skal tilfredsstille sin avhengighet tvinges hun inn i prostitusjonen og møter der de mest ekle snuskgubber. De penger som Madeleine tjener benytter hun på kurs i karate i hemmelighet, hun lærer seg også avansert bilkjøring og undervisning i pistolskyting for å kunne ta hevn på alle som var ansvarlig for hennes skjebne.

 Om filmen 
Filmen inneholdt grove sex- og voldtektskildringer og ble tungt sensurert.Svenska Filminstitutet. «Thriller - a cruel picture (1974): censur» men den har siden oppnådd kultstatus. Filmen ble markedsført som første filmen noensinne som ble totaltforbudt av sensuren i Sverige, men denne påstanden var falsk. Den første filmen som ble totalforbudt i Sverige var Trädgårdsmästaren fra 1912.Svensk Filmdatabas. ”Trädgårdsmästaren”

Filmens kultstatus ble bekreftet av Quentin Tarantino som har fortalt at den var en av inspirasjonskildene for hans filmserie Kill Bill, i særdeleshet figuren «Elle Driver» (spilt av Daryl Hannah) som også har en øyenlapp over det ene øyet og er like dødelig.Ekeroth, Daniel (2011): Swedish Sensationsfilms: A Clandestine History of Sex, Thrillers, and Kicker Cinema, Bazillion Points, ISBN 978-0-9796163-6-5.

Daniel Ekeroths bok om svenske eksploitationfilmer, Swedish Sensationsfilms: A Clandestine History of Sex, Thrillers, and Kicker Cinema, ble det avslørt at produsentene tok en stor livsforsikring på filmens stjerne, Christina Lindberg, da det ble benyttet skarp ammunisjon i actionscenene, og at hun innførte saltoppløsning i sprøytescenene.

 Utgivelser 
Den opprinnelige spilletiden var 107 minutter. Den svenske sensuren klippet den ned til først 104 minutter og deretter 86, men filmen ble fortsatt forbudt. Først da den var nede i 82 minutter ble den tillatt vist. Den amerikanske versjonen var også på 82 minutter.

Filmen finnes gjenutgitt på DVD til tross for at regissøren Bo Arne Vibenius forsøkte å få den stoppet ved å saksøke utgiveren Synapse Films som han hevdet manglet rettighetene på filmen. Synapse kunne derimot framlegge dokumenter på at de eide rettighetene til den. Filmen ble deretter utgitt i to utgaver i 2004 og 2005:

 Thriller: They Call Her One-Eye (Vengeance Edition): Denne «hevn»-versjonen, utgitt den 30. august 2005, inneholdt alle actionscene som ble sensurert fra den opprinnelige kinovisningen. Den inneholder også bonusmateriale, en kinotrailer, og et omfattende essay. Tale på svensk og engelsk. 104 minutter
 Thriller – A Cruel Picture – (Limited Edition): Denne «begrensede»-utgaven ble utgitt den 28. september 2004 og inneholder hele filmen som den opprinnelig ble laget, inkludert alle voldsscenene som ble fjernet fra den originale utgaven. Bonusmaterialet omfatter to trailere, blant annet en dokumentar av en lab-ulykke som førte til at regissøren tapte to dagers opptak, et fotogalleri av Christina Lindberg som poserer naken (hun hadde en fortid som nakenmodell) i løpet av filmen, foruten også hele filmen komprimert til 40 sekunder. Tale på svensk og engelsk. 107 minutter.

 Rollebesetning 
SkuespillerKarakterChristina LindbergFrigga/MadeleineHeinz HopfTonyDespina TomazaniLesbisk kvinnePer-Axel AroseniusMadeleines farSolveig AnderssonSallyBjörn KristianssonRusmiddelavhengigMarie-Louise MannervallKvinne i landsbyHildur LindbergKvinne i landsbyMarshall McDonaghKaratelærerPamela Pethö-GalantaiMadeleine som barnHans-Eric StenborgHorekundeStig StrömHorekundeGunnel WadnerMadeleines mor

Vibenius selv opptrer i en kort cameoscene matselger.

 Referanser 

 Eksterne lenker 


Kategori:Filmer fra 1973
Kategori:Svenske thrillerfilmer
Kategori:Svenske actionfilmer
Kategori:Exploitationfilmer
Kategori:Filmer om hevn
Kategori:Svenskspråklige filmer